b'\n_START_ARTICLE_\nEkumenski svet Cerkva\n_START_PARAGRAPH_\nEkum\xc3\xa9nski sv\xc3\xa8t Cerkv\xc3\xa1 (tudi Svetovni sv\xc3\xa8t Cerkv\xc3\xa1) je najvi\xc5\xa1ji organ ekumenskega gibanja, ki povezuje vse kr\xc5\xa1\xc4\x8danske Cerkve. Prve pobude za ustanovitev Ekumenskega sveta so se pojavile leta 1937. Zaradi druge svetovne vojne je bil uradno ustanovljen \xc5\xa1ele 23. avgusta 1948. Ekumenski svet ima sede\xc5\xbe v \xc5\xbdenevi (\xc5\xa0vica)._NEWLINE_Svet v ustanovni listini sam sebe opisuje kot bratsko skupnost razli\xc4\x8dnih Cerkva, ki po pri\xc4\x8devanju Svetega Pisma priznavajo Jezusa Kristusa za Bo\xc5\xbejega Sina in Odre\xc5\xa1enika in si prizadevajo skupaj odgovoriti na Bo\xc5\xbeji klic v slavo Boga O\xc4\x8deta, Sina in Svetega Duha._NEWLINE_Svet danes zdru\xc5\xbeuje skoraj 348 Cerkva. Med \xc4\x8dlani so vse ve\xc4\x8dje protestantske Cerkve in ve\xc4\x8dina pravoslavnih Cerkva. Rimskokatoli\xc5\xa1ka cerkev ni \xc4\x8dlanica Ekumenskega sveta, pa\xc4\x8d pa sodeluje kot opazovalka. Tudi Adventisti\xc4\x8dna Cerkev ima samo status opazovalke, podobno velja tudi za nekatere Binko\xc5\xa1tne Cerkve.'